
ŠAKIŲ RAJONO SAVIVALDYBĖS TARYBA

SPRENDIMAS

DĖL MOKESČIO UŽ VAIKŲ IKIMOKYKLINĮ UGDYMĄ IR IŠLAIKYMĄ SAVIVALDYBĖS  ŠVIETIMO ĮSTAIGOSE

2009 m. sausio 22  d.  Nr. T-26
Šakiai

                   Savivaldybės taryba, vadovaudamasi Lietuvos Respublikos vietos savivaldos įstatymo (Žin.,1994, Nr.55-1049; 2008, Nr.113-4290)  6 str. 2 p. ir Švietimo įstatymo (Žin., 1991, Nr.23-593; 2003, Nr.63-2853)  72 str. 9 d.,  n u s p r e n d ž i a :

                   1. Nustatyti mokestį už vaikų ikimokyklinį ugdymą ir išlaikymą savivaldybės švietimo įstaigose – 100 procentų nustatytos vaikų dienos maitinimo normos už kiekvieną lankytą dieną ir 0,50 lito už kiekvieną lankytą dieną vaiko ugdymo reikmėms.
                   2. Atleisti nuo mokesčio už vaikų  ikimokyklinį ugdymą ir išlaikymą:

                   2.1. tėvus už vaikų nelankytas dienas dėl ligos ir savaitę po ligos; tėvų kasmetinių mokamų atostogų metu ir vasarą (birželio – rugpjūčio mėnesiais); tėvų nedarbo laiku, kai tėvai nuolat dirba pamainomis ar nuolat turi laisvas darbo dienas;

                   2.2. tėvus, kurių vaikai turi negalią arba lanko specialiojo ugdymo grupes;

                   2.3. tėvus, jeigu šeima gauna socialinę pašalpą;

                   2.4. tėvus moksleivių atostogų metu. 

                   3. Mažinti užmokestį už vaikų ikimokyklinį ugdymą ir išlaikymą savivaldybės švietimo įstaigose 50 procentų, kai:

                   3.1. šeimoje vienam šeimos nariui tenka mažiau, nei 1,5 patvirtintų valstybės remiamų pajamų;

                   3.2. vaikas (vaikai) turi tik vieną iš tėvų;

                   3.3. šeima augina tris ir daugiau vaikų (įskaičiuojami vaikai, tik kol mokosi bendrojo lavinimo mokyklose) ;

                   3.4. vienas iš tėvų atlieka tikrąją karinę tarnybą ;

                   3.5. vaikas (vaikai) auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje. 
                   4. Suteikti galimybę tėvams pasirinkti vaikų buvimo laiką − vaikams būnant ne visą dieną, mokėti tik už tą maitinimą, kurį vaikas gauna.

                   5.  Nustatyti vaiko dienos maitinimo kainą:

                   5.1. lopšelio grupėje – 5 % minimaliojo gyvenimo lygio;

                   5.2. mišrioje ir darželio grupėje – 5,5 % minimaliojo gyvenimo lygio;

                   5.3. specialiojoje dieninėje grupėje – 6,5 % minimaliojo gyvenimo lygio;

                   5.4. specialiojoje savaitinėje grupėje – 7,5 % minimaliojo gyvenimo lygio. 
                   6. Nustatyti mokestį už pietus darbuotojams – 3,40 Lt.

                   7. Pripažinti netekusiais galios savivaldybės tarybos:

                   7.1. 2007 m. gruodžio 21 d. sprendimą Nr. T-324 “Dėl mokesčio už vaikų ikimokyklinį ugdymą ir išlaikymą savivaldybės švietimo įstaigose”; 
                   7.2. 2008 m. kovo 27 d. sprendimą Nr. T-103 “Dėl savivaldybės tarybos 2007 m. gruodžio 21 d. sprendimo Nr. T-324 dalinio pakeitimo ir papildymo”.

                   8. Nustatyti, kad šis sprendimas įsigalioja nuo 2009 m. vasario 1 d.             
Meras
                                                                                                      Juozas Bertašius

